**Ministru kabineta noteikumu projekta**

**„Grozījumi Ministru kabineta 2009.gada 15.decembra noteikumos Nr.1471 „Kārtība, kādā tiek noteikta un ieskaitīta valsts budžetā izmaksājamā peļņas daļa par valsts kapitāla izmantošanu””**

**sākotnējās ietekmes novērtējuma ziņojums (anotācija)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | | |
| 1. | Pamatojums | Ministru kabineta 2012.gada 16.augusta sēdes protokola Nr.46 11.§ 8.punkts.  Ministru kabineta 2012.gada 25.septembra sēdes protokola Nr.53 51.§ 4.punkts.  Saeimā 2012.gada 15.decembrī pieņemtais likums „Par vidēja termiņa budžeta ietvaru 2013., 2014. un 2015.gadam”. | | | | | | |
| 2. | Pašreizējā situācija un problēmas | Minimālā dividendēs izmaksājamā peļņas daļa par 2013.gadu un turpmāk atbilstoši Ministru kabineta 2009.gada 15.decembra noteikumiem Nr.1471 „Kārtība, kādā tiek noteikta un ieskaitīta valsts budžetā izmaksājamā peļņas daļa par valsts kapitāla izmantošanu” (turpmāk – MK noteikumi Nr.1471) valsts kapitālsabiedrībām ir 27% no attiecīgās kapitālsabiedrības tīrās peļņas (līdzšinējo 90% vietā), kas nozīmē mazākus ieņēmumus valsts budžetā 2014. gadā un turpmāk.  Ministru kabineta 2012.gada 16.augusta sēdē, lemjot par valsts budžeta prioritārajiem pasākumiem 2013.-2015.gadam Finanšu ministrijai tika uzdots izvērtēt finanšu līdzekļu pārdales ietekmi uz vispārējās valdības budžeta deficīta (atbilstoši EKS 95) apjomiem 2014. un 2015.gadā un nepieciešamības gadījumā iesniegt Ministru kabinetā priekšlikumus par tālāko rīcību, tai skaitā izvērtējot iespējas noteikt maksājumiem par valsts kapitāla izmantošanu likmi 80% apmērā 2014.gadā un 70% 2015.gadā.  Ministru kabineta 2012.gada 25.septembra sēdē, izskatot likumprojektu „Par valsts budžetu 2013.gadam” un likumprojektu „Par vidēja termiņa budžeta ietvaru 2013.-2015.gadam” tika nolemts, ka minimālo dividendēs izmaksājamo peļņas daļu par 2012., 2013. un 2014.gada pārskata gadu valsts izšķirošā ietekmē esošām kapitālsabiedrībām (tajā skaitā netiešā izšķirošā ietekmē esošām kapitālsabiedrībām) nosaka un aprēķina 50 procentu apmērā, bet kapitālsabiedrībām, kurās visas kapitāla daļas tieši vai pastarpināti pieder valstij – minimālo dividendēs izmaksājamo peļņas daļu nosaka un aprēķina šādi: 2013. gadā (par 2012.gada pārskata gadu) 90 procentu apmērā, 2014. gadā (par 2013.gada pārskata gadu) 80 procentu apmērā un 2015. gadā (par 2014.gada pārskata gadu) - 70 procentu apmērā no attiecīgās kapitālsabiedrības tīrās peļņas, ja valsts budžeta likumā kārtējam gadam nav noteikts citādi.  Līdz ar to arī Saeimā 2012.gada 15.novembrī 2.lasījumā pieņemtajā likumā „Par vidēja termiņa budžeta ietvaru 2013., 2014. un2015.gadam” ieņēmumos no dividendēm 2014. un 2015. gadam ir iekļautas prognozes saskaņā ar MK 2012.gada 25.septembra sēdē pieņemto lēmumu par minimālajām dividendēs izmaksājamām peļņas apmēru daļām. | | | | | | |
| 3. | Saistītie politikas ietekmes novērtējumi un pētījumi | Nav attiecināms | | | | | | |
| 4. | Tiesiskā regulējuma mērķis un būtība | Noteikumu projekts paredz papildināt MK noteikumus Nr.1471 ar 4.2 punktu, kas nosaka, ka:  Minimālo dividendēs izmaksājamo peļņas daļu par 2013. un 2014.gada pārskata gadu valsts izšķirošā ietekmē esošām kapitālsabiedrībām (tajā skaitā netiešā izšķirošā ietekmē esošām kapitālsabiedrībām) nosaka un aprēķina 50 procentu apmērā, bet kapitālsabiedrībām, kurās visas kapitāla daļas tieši vai pastarpināti pieder valstij – minimālo dividendēs izmaksājamo peļņas daļu nosaka un aprēķina šādi: 2014. gadā (par 2013.gada pārskata gadu) 80 procentu apmērā un 2015. gadā (par 2014.gada pārskata gadu) – 70 procentu apmērā no attiecīgās kapitālsabiedrības tīrās peļņas, ja valsts budžeta likumā kārtējam gadam nav noteikts citādi.  Noteikumu projekts arī paredz veikt redakcionālus grozījumus MK noteikumu Nr.1471 3. un 5.punktā, lai tajos iekļautu atsauci uz noteikumu 4.2 punktu. | | | | | | |
| 5. | Projekta izstrādē iesaistītās institūcijas | Nav attiecināms | | | | | | |
| 6. | Iemesli, kādēļ netika nodrošināta sabiedrības līdzdalība | Noteikumu projekts attiecas uz valsts izšķirošā ietekmē esošo kapitālsabiedrību un kapitālsabiedrību, kurās visas kapitāla daļas tieši vai pastarpināti pieder valstij, dividenžu apmēra noteikšanu, kurā sabiedrība tieši netiek iesaistīta. | | | | | | |
| 7. | Cita informācija | Nav | | | | | | |
| **II. Tiesību akta projekta ietekme uz sabiedrību** | | | | | | | | |
| 1. | Sabiedrības mērķgrupa | | | Valsts izšķirošā ietekmē esošās kapitālsabiedrības un kapitālsabiedrības, kurās visas kapitāla daļas tieši vai pastarpināti pieder valstij. | | | | |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | | | Nav attiecināms | | | | |
| 3. | Tiesiskā regulējuma finansiālā ietekme | | | Nav attiecināms | | | | |
| 4. | Tiesiskā regulējuma nefinansiālā ietekme | | | Nav attiecināms | | | | |
| 5. | Administratīvās procedūras raksturojums | | | Nav attiecināms | | | | |
| 6. | Administratīvo izmaksu monetārs novērtējums | | | Nav attiecināms | | | | |
| 7. | Cita informācija | | | Nav attiecināms | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| **Rādītāji** | | | **2012** | | | Turpmākie trīs gadi (tūkst. latu) | | |
| 2013 | 2014 | 2015 |
| Saskaņā ar valsts budžetu kārtējam gadam | | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | | | 2 | | 3 | 4 | 5 | 6 |
| 1. Budžeta ieņēmumi: | | | 125 987 | | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | | 125 987 | | 0 | 0 | 0 | 0 |
| 1.2. valsts speciālais budžets | | | 0 | | 0 | 0 | 0 | 0 |
| 1.3. pašvaldību budžets | | | 0 | | 0 | 0 | 0 | 0 |
| 2. Budžeta izdevumi: | | | 0 | | 0 | 0 | 0 | 0 |
| 2.1. valsts pamatbudžets | | | 0 | | 0 | 0 | 0 | 0 |
| 2.2. valsts speciālais budžets | | | 0 | | 0 | 0 | 0 | 0 |
| 2.3. pašvaldību budžets | | | 0 | | 0 | 0 | 0 | 0 |
| 3. Finansiālā ietekme: | | | 0 | | 0 | 0 | 0 | 0 |
| 3.1. valsts pamatbudžets | | | 0 | | 0 | 0 | 0 | 0 |
| 3.2. speciālais budžets | | | 0 | | 0 | 0 | 0 | 0 |
| 3.3. pašvaldību budžets | | | 0 | | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | | | 0 | | 0 | 0 | 0 | 0 |
| 5. Precizēta finansiālā ietekme: | | | X | |  |  |  |  |
| 5.1. valsts pamatbudžets | | |  |  |  |  |
| 5.2. speciālais budžets | | | 0 | 0 | 0 | 0 |  |
| 5.3. pašvaldību budžets | | | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | |  | | | | | |
| 6.1. detalizēts ieņēmumu aprēķins | | | Pamatojoties uz 2012. gada 25. septembrī Ministru kabineta pieņemto lēmumu (protokols Nr.53, 51§, 4.punkts), maksājumu par valsts kapitāla izmantošanu ieņēmumu fiskālās ietekmes no likmes izmaiņām ir ņemtas vērā un iekļautas likumā „Par vidēja termiņa budžeta ietvaru 2013., 2014. un 2015.gadam" iekļautajās prognozēs.  **Informatīvs fiskālās ietekmes novērtējums**  Ņemot vērā, ka 2013.-2015.gadā ir paredzēti atšķirīgi procenti minimālās dividendēs izmaksājamās daļas noteikšanai, kā arī faktu, ka valsts kapitālsabiedrību peļņas rādītāji katru gadu ir atšķirīgi, fiskālās ietekmes aprēķinā sniegts salīdzinājums ar attiecīgā gada prognozi, kas aprēķināta pēc spēkā esošo MK noteikumu normām, kas paredz minimālo dividendēs izmaksājamās peļņas daļu par 2013. gadu un turpmāk 27% no attiecīgās kapitālsabiedrības tīrās peļņas.  Tādejādi noteikumu projekts paredz šādu fiskālo ietekmi: 2014.gads +37 500 tūkst. latu, 2015. gads +32 600 tūkst. latu. | | | | | |
| 6.2. detalizēts izdevumu aprēķins | | |  | | | | | |
| 7. Cita informācija | | | Nav | | | | | |

Anotācijas IV, V, VI, un VII sadaļa – projekts šīs jomas neskar

##### Finanšu ministra vietā –

##### zemkopības ministre L.Straujuma

11.12.2012 14:34

1000

Ieviņa Dzenīte

Finanšu ministrijas Nodokļu analīzes departamenta

Ieņēmumu analīzes un prognozēšanas

nodaļas vadītājas vietniece

67095594; [Ievina.Dzenite@fm.gov.lv](mailto:Ievina.Dzenite@fm.gov.lv)